Sacrosanctæ Dei æcclesiæ Sancti Petri quæ est constructa in pago Matisconensi, in agro Rufiacensi, in villa Lornant, et castello Lordono vocato, ego Gausbertus et uxor mea Rotasia donamus campum unum pro remedio animarum nostrarum et parentorum nostrorum, et omnium christianorum: hic campus terminat a mane terra Sancti Petri et increpito, a medio die via publica, a sero muro castelli, a certio terra Alberici et Elioldi; habet in longo perticas XVI, unusquisque frons perticas XII. Si quis hoc donum calumpniare temptaverit, auri libram componat, et presens donatio in postmodum firma permaneat, cum stipulatione subnixa. Actum Lordono castello. Signum Gosberti et uxoris ejus, qui donationem istam fecerunt et firmare rogaverunt. S. Ammonis, et Ilii, et Martini, et Lamberti, et David, et Tetardi. Ego Johannes scripsi die lunis, mense febroario, anno II regnante Ludovico rege.